Windows 98

**Windows 98** je Microsoftov grafički operativni sustav izdan 25.06. 1998. godine. Windows 98 je nasljednik Windowsa 95. Kao i njegov prethodnik, on je hibridni 16-bit/32-bit monolitni proizvod baziran na MS-DOSu.

Prva verzija Windowsa 98 izdana je pod brojem 4.10.1998, odnosno 4.10.1998A. **Windows 98 Second Edition** je izdana pod brojem 4.10.2222A, odnosno 4.10.2222B ako je instaliran sa Security CD-a iz Microsofta. Nasljednik Windowsa 98 je Windows Me.

## Windows 98 - Drugo izdanje (''Second Edition'')

Windows 98 Second Edition (SE) je nadogradnja Windowsa 98, izdan 5.05. 1999 godine. Uključuje ispravke za mnogo propusta u prvoj verziji 98-ice, poboljšana USB podrška, a Internet Explorer 4.0 zamijenjen je sa mnogo boljim i bržim Internet Explorerom 5. Uključen je i *Internet Connection Sharing*, koja dopušta većem broju računala povezanih u LAN mrežu da dijele istu internetsku vezu. Ostale značajke bile su Microsoft NetMeeting 3.0 i uključena podrška za DVD-ROM uređaje. Windows 98 Second Edition nije besplatna nadogradnja Windowsa 98, već se prodaje samostalno. Ovo može izazvati probleme ukoliko neki program traži Windows 98 SE, a korisnik ima *goli* Windows 98.

### Novi driverski standardi
Windows 98 je bio prvi OS koji je koristio Windows Driver Model (WDM). WDM nije bio dobro prihvaćen u doba izlaska Windows 98 i većina hardverskih tvrtki nastavila je izrađivati drivere po starom standardu, VxD. WDM standard raširio se nekoliko godina poslije, nakon izlaska Windowsa 2000 i Windowsa XP, zbog toga što oni nisu bili kompatibini sa starijim VxD standardom.

## Sistemski zahtjevi
* 486 DX2, 66 MHz ili bolji procesor
* 16MB RAM (preporučeno 24 MB)
* Barem 500 MB slobodnom prostora na tvrdom disku. Koliko će sustav zauzeti prostora ovisi o načinu instalacije i odabranim komponentama, no u obzir treba uzeti virtualnu memoriju kao i drivere, te dodatne programe. 
** Nadogradnja sa Windows 95-ice (FAT16) ili sa Windowsa 3.1 (FAT): 140-400 MB (obično 205 MB).
** Nova instalacija (FAT32): 190-305 MB (obično 210 MB).
** BILJEŠKA: Windows 98 i Windows 98SE imaju vidljive probleme uzrokovane tvrdim diskovima čiji kapacitet prelazi 32 GB. Ovaj problem pojavljuje se zbog nekih Phoenix BIOS postavki. Ubrzo je izdana zakrpa koja ispravlja ovaj problem.
* VGA monitor
* CD-ROM ili DVD-ROM uređaj
* Miš

## Sistemski alati
* **ScanDisk** - program korišten za održavanje datotečnog sustava. Postoji u dva moda, DOS modu i u GUI modu.
* **Disk Defragmenter** - Korišten za suzbijanje negativnosti datotečnog sustava - fragentacije. Program skuplja fragmentira dijelove datoteka, rastavlja ih i preslaže sve datoteke u poželjnom redu, što uzrokuje brži pristup datotekama i dopušta brže podizanje sustava.
* **Scanreg** - korišten za vraćanje registra sustava.
* **Msconfig** - omogućuje zabranu programa i servisa koji nisu potrebni za rad računala. Ovaj alat mogao je povećati brzinu sustava.
* **Sysedit** - alat korišten za uređivanje datoteka sustava u tekstualnom prozoru.
* **Regedit** - dopušta ručno uređivanje registra.

## Izdanja

## Windows 98 danas

Iako je Microsoft prestao izdavati zakrpe za ove Windowse oni se još nalaze u upotrebi kod korisnika s starijim PC računalima ili kod onih koji žele koristiti programe i igre napravljene do 2005 godine. Danas je još uvijek moguće naći maleni broj matičnih ploča i grafičkih kartica koje koriste ovaj operativni sistem tako da se može sastaviti Core 2 Duo ili Athlon 64 x 2 računalo koje će potpuno ispravno raditi na njemu s Windowsima 98. Jedina konkretna ograničenja su maksimalna količina memorije koja treba biti ograničena na 1 GB i obvezno posjedovanje AGP grafičke kartice. "Moderne" matične ploče što podržavaju Windowse 98 SE, a nalaze se još u proizvodnji su napravljene oko čipseta Intel 865, VIA P4M800Pro i nvidia 3.

## Windows 98 modernizacija

Zadnje verzije osnovnih Windows 98 programa su:

* Internet Explorer 6.0 verzija prije kolovoza-augusta 2004.
* Mozilla Firefox 2.0 verzija od 16. travnja-aprila 2008.
* Opera 10 još uvijek se izdaju nove verzije
* Microsoft Installer 2.0 
* Microsoft .NET Framework 2.0 verzija iz 2006. godine
* Windows Media Player 9.0 verzija iz 2003. godine
* DirectX9.0c verzija od 13 prosinca 2004. godine
* Open Office 2.4.1 verzija od 10. lipnja-juna 2008. godine

## Vanjske veze
* HPC:Factor Windows 98 / 98SE Vodič o zakrpama i nadogradnjama
* Forum na MSFN-u  sadržava poveznice do neslužbenih nadogradnji i zakrpa.
* Dio foruma na MSFN gdje se govori o matičnim pločama koje rade s Windows 98 SE  
* Windows 98 - sistemski zahtjevi
* GUIdebook: Windows 98 galerija - stranica posvećena prikazivanju GUI-ja raznih operativnih sustava
* Windows 98 Generic USB Mass Storage driveri - dodaje podršku za većinu novih USB flash uređaja.